You are here: Home » Content » Tegnologie Graad 9 » Werking van 'n hidrouliese stelsel
DIE WERKING VAN ‘N HIDROULIESE STELSELAKTIWITEIT 1: Om die werking van ’n hidrouliese stelsel te beskryf[LU 1.3, 2.3] Pneumatiese en hidrouliese stelsels is sisteme wat beheer uitoefen sodat die inset-uitsetverhouding so verander dat take, met minder krag, vinniger verrig kan word.Daar is twee soorte hidrouliese stelsels:’n Oop hidrouliese stelsel: Dit bestaan uit ‘n vloeistof wat onder druk die sisteem verlaat, byvoorbeeld water in ’n tuinslang met ’n drukkop.Die sisteem kan ook bestaan uit water wat in ’n pyp vloei waar daar ’n drukverskil is. Dink aan die groot voordeel wat die toestel aan besproeiingsboere bied. ’n Geslote hidrouliese stelsel: Dit bestaan uit ’n verseëlde eenheid bestaande uit twee suiers wat met ’n pyp of reservoir aan mekaar verbind is. ’n Insetkrag op die kleiner suier word deur die vloeistof in alle rigtings voortgeplant en lewer ’n uitsetkrag op die groter suier. Omdat die druk in alle rigtings in die vloeistof voortgeplant word, kan die groter suier meer werk verrig vanweë sy groter oppervlak. Alle hidrouliese stelsels werk volgens hierdie beginsel.
Die werking van ’n hidrouliese stelsel kan ook met behulp van ’n spuit voorgestel word.Figure 2Die suier waarop die druk toegepas word , word die meester of insetspuit genoem en die spuit wat die uitwerking ondervind, word die bediener of uitsetspuit genoem.Beskryf in jou eie woorde hoe ’n hidrouliese stelsel werk. Noem ook twee voorbeelde van hidrouliese stelsels wat algemeen gebruik word.AKTIWITEIT 2: Om die verspreiding van druk in ’n hidrouliese stelsel te ondersoek en te beskryf[LU 1.3, 2.3]Jy het die volgende items vir hierdie ondersoek nodig:2 x 10 mℓ-plastiekspuite genommer A en B 1 x plastiekbuisVul die stelsel met water. Maak die plastiekbuisie aan albei kante nat en heg dit aan die spuite soos in die illustrasie aangedui.Figure 31. Druk die suier van silinder A, 2 cm in. Noteer jou waarneming van die afstandlewering by silinder B.2. Druk die suier van silinder B, 2 cm in. Noteer jou waarneming van die afstandlewering by spuit A. 3. Is daar enige meganiese voordeel waargeneem?4. Samevatting: Die verspreiding van druk in ’n hidrouliese stelsel.AKTIWITEIT 3: Om die werking van ’n pneumatiese stelsel te ondersoek en met dié van ’n hidrouliese stelsel te vergelyk[LU 1.3, 2.3]Maak plastiekspuite A en B droog en herhaal die ondersoek in aktiwiteit 2, maar trek lug in plaas van water in die silinder in.1. Watter ooreenkoms is daar tussen hidrouliese en pneumatiese stelsels?2. Watter verskil is daar tussen die stelsels ten opsigte van die effektiewe voortplanting van die druk?AKTIWITEIT 4: Om die uitwerking van die deursnee van die suierskyf op afstand- en kraglewering te ondersoek en te bespreek[LU 1.3, 2.3]Jy benodig die volgende items vir hierdie ondersoek:1 x 10 mℓ-silinder genommer A 1 x 20 mℓ-silinder genommer C ’n buisieVerbind die silinders soos in die figuur aangedui en vul die stelsel met water.Figure 41. Druk die suier van silinder A, 2 cm in. Noteer jou waarneming van die afstandlewering by silinder C.2. Druk die suier van silinder C, 2 cm in. Noteer jou waarneming van die afstandlewering by spuit A. 3. Wat dink jy sal gebeur wanneer die hidrouliese stelsel met ’n pneumatiese stelsel vervang word?4. Vervang die water met olie en noteer die verskil/ooreenkoms in die werking van die sisteem.5. Verduidelik watter voordele die gebruik van olie bo water inhou.6. Samevatting van die resultate van ondersoek:AKTIWITEIT 5: Om die verband tussen leweringsafstand, leweringskrag en deursnee van die silinder vir hidrouliese en pneumatiese stelsels, bestaande uit drie silinders, te ondersoek[LU 1.3, 2.3]Jy benodig die volgende items vir hierdie ondersoek:1 x 20 mℓ-spuit genommer C 2 x 10 mℓ-spuite genommer A en B 3 x verbindingspypies wat ewe dik en lank is 1 x T-verbindingVul spuit C met 10 mℓ water en vul spuite A en B elk met 5 mℓ water. Verbind die spuite soos in die skets aangetoon.
1. Druk die suier van spuit C, 2 cm in en dui die afstandlewering van spuite A en B aan.2. Skryf jou gevolgtrekking neer.Samevatting van die bevindinge van Aktiwiteit 1 tot 5
MemorandumAKTIWITEIT 1‘n Hidrouliese stelsel bestaan uit twee silinders wat verbind is aan mekaar. Elke silinder bevat ‘n suier met ‘n bepaalde deursnee en ‘n hoeveelheid vloeistof. Wanneer die suier ingedruk of uitgetrek word, veroorsaak dit ‘n drukverandering wat deur die vloeistof voortgeplant word. Hierdie druk veroorsaak dan ‘n meganiese krag- of bewegingsvoordeel.AKTIWITEIT 21. afstandlewering van suier B is 2 cm2. dieselfde3. nee, die krag is met gelyke voordeel oorgedra (voordeel=1)4. Die druk in silinder A word oorgedra na silinder B.AKTIWITEIT 31. Die druk word van die silinder A na B voortgeplant.2. Die vloeistof plant die druk beter voort as die lug en lewer ‘n groter weerstand.AKTIWITEIT 41. 1 cm2. 4 cm3. k sal moeiliker voortgeplant word en die afstandlewering sal nie presies 1 en 4 cm onderskeidelik wees nie, want lug is saampersbaar4. & 5. Sien samevatting6. SAMEVATTINGDie afstandlewering by ‘n suier met ‘n klein deursnee is groot. Die afstandlewering by die suier met die groter deursnee is klein. Die druk in die suier sal beter voortgeplant word. Dit is digter en sal daarom die krag beter voortplant as water.AKTIWITEIT 51. 2 cm by A en B onderskeidelik2. Die uitset by twee 10 ml spuite gevul met 5 ml water elk is dieselfde as die uitset by een 20 ml spuit gevul met 10 ml water. Die groter 20 ml suier kan twee 10ml suiers beheer, indien dit dubbel (2 x 10 ml) die hoeveelheid water bevat.SAMEVATTING: AKTIWITEIT 1 – 5‘n Klein krag op ‘n klein suier veroorsaak ‘n groot krag op ‘n groot suier. ‘n Klein suier sal oor ‘n groot afstand beweeg en ‘n groot suier oor ‘n klein afstand. Die groter suier kan ‘n paar kleiner suiers beheer, indien die volume inhoud van die groot suier gelyk is aan die somtotaal van die volumes van die klein suiers en die hoeveelheid water in die groot suier gelyk is aan die hoeveelheid water in die klein suiers gesamentlik.
« Previous module in collection Argitektoniese tekening van klaskamer
Next module in collection » Om die meganiese voordeel van 'n hidrouliese stelsel te bereken
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Aug 27, 2009 6:47 am +0000. Add to a lens